สำหรับฤดูกาลเก่าที่ออกอากาศทางช่อง 3 ดูที่ จูเนียร์ มาสเตอร์เชฟ ไทยแลนด์

***มาสเตอร์เชฟ จูเนียร์ ไทยแลนด์*** เป็นรายการเกมโชว์ทำอาหาร ออกอากาศครั้งแรกในเดือนสิงหาคม พ.ศ. 2561 ทาง ช่อง 7 โดยเปิดรับสมัครผู้เข้าแข่งขันที่มีอายุ 8 - 13 ปี จากทุกภาคของประเทศไทย ดำเนินรายการโดยปิยธิดา มิตรธีรโรจน์ (คุณป๊อก) และมีคณะกรรมการในการตัดสินคือ หม่อมหลวงภาสันต์ สวัสดิวัตน์ (หม่อมอิงค์), หม่อมหลวงขวัญทิพย์ เทวกุล (เชฟป้อม) และ พงษ์ธวัช เฉลิมกิตติชัย (เชฟเอียน)

พิธีกรและกรรมการ
----------------

| กรรมการ | ฤดูกาล |
| --- | --- |
| 1 | 2 |
| หม่อมหลวงภาสันต์ สวัสดิวัตน์ (หม่อมอิงค์) | ✔ |
| หม่อมหลวงขวัญทิพย์ เทวกุล (หม่อมป้อม) | ✔ |
| พงษ์ธวัช เฉลิมกิตติชัย (เชฟเอียน) | ✔ |
| พิธีกร | ฤดูกาล |
| 1 | 2 |
| ปิยธิดา มิตรธีรโรจน์ (คุณป๊อก) | ✔ |

กติกาการแข่งขัน
---------------

### รอบคัดเลือกรอบแรก

ในรอบนี้จะเป็นการทดสอบทักษะพื้นฐานในการทำอาหาร โดยจะมีการคัดเลือกผู้เข้าแข่งขันจำนวนหนึ่งเพื่อเข้าสู่การแข่งขันในรอบต่อไป และในรอบต่อไปจะให้ผู้เข้าแข่งขันทำอาหาร 1 จาน โดยที่ทางรายการจะกำหนดวัตถุดิบหลักและระยะเวลาในการทำอาหารให้ผู้เข้าแข่งขัน และผู้เข้าแข่งขันสามารถเลือกวัตถุดิบอื่นเพื่อใช้ประกอบอาหารได้ภายในเวลา 3 นาที หลังจากนั้นกรรมการจะตัดสินและประกาศผู้เข้าแข่งขันที่จะได้ผ่านเข้าสู่การแข่งขันรอบต่อไปที่มาสเตอร์เชฟคิทเชน 

### รอบกล่องปริศนา

ผู้เข้าแข่งขันจะต้องทำอาหาร 1 จานจากวัตถุดิบในกล่องปริศนา และวัตถุดิบพื้นฐานที่จัดเตรียมไว้ให้เท่านั้น โดยคณะกรรมการจะทำการคัดเลือกอาหารจำนวน 3 จานที่ดีที่สุดและเลือกจานที่ดีที่สุดจาก 3 จานดังกล่าวเพียง 1 จานเท่านั้น โดยผู้เข้าแข่งขันที่เป็นผู้ชนะในรอบนี้จะได้รับสิทธิพิเศษแตกต่างกันออกไปในแต่ละรอบ 

### รอบทดสอบความคิดสร้างสรรค์

ผู้เข้าแข่งขันจะต้องทำอาหาร 1 จานจากโจทย์และวัตถุดิบหลักที่กำหนดให้และต้องทำให้เสร็จภายในเวลาที่กำหนด โดยผู้เข้าแข่งขันสามารถเลือกวัตถุดิบที่จำเป็นต้องใช้ภายในเวลา 3 นาทีจาก ซุปเปอร์มาเก็ตของมาสเตอร์เชฟ ผู้เข้าแข่งขัน 2 คนที่ทำอาหารได้ดีที่สุดจะได้เป็นหัวหน้าทีมในการแข่งขันรอบทีมชาเลนจ์ ต่อไป ส่วนผู้เข้าแข่งขันที่ทำอาหารได้แย่ที่สุดจะต้องออกจากการแข่งขัน

### รอบทดสอบทักษะทางด้านอาหาร

ผุ้เข้าแข่งขันจะต้องทำการทดสอบทางด้านอาหาร ที่เป็นพื้นฐานของการเป็นเชฟที่แตกต่างกันออกไป ทีมใดที่มีทักษะทางด้านอาหารที่ดีกว่า คนๆนั้นจะได้รับสิทธิพิเศษแตกต่างกันออกไปในแต่ละรอบทันที

### รอบการแข่งขันแบบทีม

ผู้เข้าแข่งขันที่เป็นหัวหน้าทีมจะมีสิทธิเลือกผู้เข้าแข่งขันคนอื่นเข้าสู่ทีม โดยผู้ชนะอันดับ 1 จากรอบทดสอบความคิดสร้างสรรค์ จะได้สิทธิในการเลือกสมาชิกทีมก่อน และมีสิทธิที่จะเลือกผู้เข้าแข่งขันคนสุดท้ายที่ยังไม่ได้ถูกเลือกเข้าสู่ทีมให้กับอีกทีมหนึ่ง หรือเลือกที่จะเก็บไว้ในทีมตัวเองก็ได้ ในรอบนี้ทั้ง 2 ทีมจะต้องทำอาหารให้กับผู้ลงคะแนนที่ทางรายการเชิญมา โดยผลแพ้หรือชนะนั้นจะมาจากการที่ผู้ลงคะแนนเลือกที่จะให้คะแนนทีมใดทีมหนึ่งเป็นจำนวนมากกว่าครึ่งหนึ่งของจำนวนผู้ลงคะแนนทั้งหมด โดยทีมที่ชนะจะได้ผ่านเข้าสู่รอบต่อไปทันที ส่วนทีมที่แพ้นั้นจะต้องแข่งขันในรอบทดสอบความละเอียดและแม่นยำ อีกครั้งเพื่อหาผู้เข้าแข่งขันที่ต้องออกจากการแข่งขันต่อไป

### รอบทดสอบความละเอียดและแม่นยำ

ทีมที่แพ้ในรอบทีมชาเลนจ์ จะต้องมาแข่งขันในรอบทดสอบความละเอียดและแม่นยำอีกครั้ง เพื่อคัดหาผู้ที่ต้องออกจากแข่งขันอย่างน้อย 1 คน ในบางรอบหัวหน้าของทีมที่แพ้ หรือหัวหน้าทีมของทีมที่ชนะในการแข่งขันในรอบทีมชาเลนจ์ สามารถเลือกผู้เข้าแข่งขันหรือตัวเองเพื่อผ่านเข้าสู่รอบต่อไป โดยไม่ต้องแข่งขันในรอบรอบทดสอบความละเอียดและแม่นยำ

ฤดูกาล
------

| **ฤดูกาล** | **ออกอากาศครั้งแรก** | **ออกอากาศรอบชิงชนะเลิศ** | **ผู้ชนะเลิศ** | **รองชนะเลิศ** | **ผู้เข้าแข่งขัน (เรียงตามลำดับคนออก)** | **จำนวนผู้แข่งขัน** | **จำนวนตอน** |
| --- | --- | --- | --- | --- | --- | --- | --- |
| **1** | 19 สิงหาคม 2561 | 9 ธันวาคม 2561 | **ชนัญชิดา พงษ์เพ็ชร** | สิริศักดิ์ มาทอง  ภาวริสร์ พานิชประไพ | จัสมิน, เซน, อัยริน, กอหญ้า, พีช, อชิ, พอใจ, บูม, น้ำใส, ชาช่า, ภูมิ, อลิช, ริต้า, กัปตัน, สตังค์, แทน, เคซี, ซีนาย, เมล, เอ็นดู, แพรว, นาโน, ราฟาแอล | 26 | 16 |
| **2** | 22 กันยายน 2562 | 22 ธันวาคม 2562 | **พริมา สิงหะผลิน** | คีตกานท์ พงษ์ศักดิ์  วีรวิน เลิศบรรณพงษ์ | แมนต้า พริมา, คีตา คีตกานท์, วี วีรวิน, เนลล์ กรรัมภา, เฟย์ รรกร, ชูบี้ จิรัชญา, พอดี พอดี, เฌอแตม ญาณิณีศ์, ตั้น ภาคิน, ปาร์แมน ปุญญพัฒน์, รันย่า พิลันยา, ฟุ้ย พศิน, พรีม ประวีร์รัชย์, จัสติน ณัฐสกนธ์, จินจิน อินทร์ริตา, เคนเน็ธ เคนเน็ธ, อิ่ม จิดาภา, โมสต์ ภูรี, ฟิจิ กฤตภาส, มะกร ภุม ผนินทร, แพท ชณิชา, เฟิร์ส ภควัฒน์, โกะ ณัชชา, ริสา มาริสา, ภูมิใจ ศศิชา, เอพริล ภูวริศา, เฟิร์น สุประวีณ์, สตางค์ ธาดา | 28 | 14 |
|

รางวัล
------

| ปี พ.ศ. | ผู้มอบรางวัล | สาขารางวัล | ผลการตัดสิน |
| --- | --- | --- | --- |
| 2562 | **ดาราเดลี่ อวอร์ดส์ ครั้งที่ 8** | รายการโทรทัศน์ที่สุดแห่งปี | เสนอชื่อเข้าชิง |
| **รางวัลนาฏราช ครั้งที่ 10** | รายการเด็กยอดเยี่ยม | เสนอชื่อเข้าชิง |
| **เอเชียน อคาเดมี ครีเอทีฟ อวอร์ด** | รายการฟอร์แมตยอดเยี่ยม | ชนะ |
| 2563 | **เอเชียน เทเลวิชั่น อวอร์ด ครั้งที่ 24** | รายการฟอร์แมตยอดเยี่ยม | ชนะ |

ดูเพิ่ม
-------

* มาสเตอร์เชฟไทยแลนด์

อ้างอิง
-------

1. ↑  *khaosod*. "ทุ่ม 70 ล้านทำ "มาสเตอร์เชฟ จูเนียร์" หนุ่ม ชูฝีมือเด็ก-สอดแทรกศิลปะอาหารไทย". สืบค้นเมื่อ 4 สิงหาคม พ.ศ. 2561. `{{cite web}}`: ตรวจสอบค่าวันที่ใน: `|accessdate=` (help)
2. ↑  *thairath*. ""มาสเตอร์เชฟ จูเนียร์" "หนุ่ม" ยันงบไม่เด็ก 70 ล้าน". สืบค้นเมื่อ 4 สิงหาคม พ.ศ. 2561. `{{cite web}}`: ตรวจสอบค่าวันที่ใน: `|accessdate=` (help)
3. ↑  *onbnews. "ต่อยอดความสำเร็จ !! เปิดรับสมัคร "มาสเตอร์เชฟ จูเนียร์" อายุระหว่าง 8-13 ปี แข่งขันทำอาหาร ชิงเงิน 5 แสนบาท". คลังข้อมูลเก่าเก็บจากแหล่งเดิมเมื่อ 2018-11-07. สืบค้นเมื่อ 4 สิงหาคม พ.ศ. 2561.* *`{{cite web}}`: ตรวจสอบค่าวันที่ใน: `|accessdate=` (help)*

แหล่งข้อมูลอื่น
---------------

* เว็บไซต์ทางการ

| * ด
* ค
* ก
*มาสเตอร์เชฟไทยแลนด์* |
| --- |
| พิธีกร | 
* ปิยธิดา มิตรธีรโรจน์

 |  |
| กรรมการ | 
* หม่อมหลวงภาสันต์ สวัสดิวัตน์
* หม่อมหลวงขวัญทิพย์ เทวกุล
* พงษ์ธวัช เฉลิมกิตติชัย

 |
| *มาสเตอร์เชฟ* | 
* ซีซัน 1
* ซีซัน 2
* ซีซัน 3
* ออล สตาร์ส
* ซีซัน 4
* ซีซัน 5
* ซีซัน 6 (อาหารไทย)

 |
| *มาสเตอร์เชฟจูเนียร์* | 
* ยุคเดิม
* ยุคใหม่
	+ ฤดูกาลที่ 1
	+ ฤดูกาลที่ 2

 |
| เซเลบริตี้ | 
* ซีซัน 1
* ซีซัน 2
* ซีซัน 3

 |
| บทความที่เกี่ยวข้อง | 
* เฮลิโคเนีย เอช กรุ๊ป

 |